Barcelona jevalwaw lil Arnau Puigmal Il-ġganti Spanjoli Barcelona qed jippjanaw li jiksbu s-servizzi tal-player ta' nofs il-ground ta' Manchester United, Arnau Puigmal. Dan il-player ta' 19-il sena jilgħab mat-tieni team tar-Red Devils fejn qed jispikka ferm fil-wirjiet tiegħu. Minkejja kollox, il-club mill-Katalunja ilu jsegwi lil dan il-player u jista' jiġi akkwistat f'Jannar hekk kif il-coach Ronald Koeman qed ifittex aktar players żgħażagħ li għandhom futur sabiħ quddiemhom. Puigmal kellu bidu ta' staġun mill-aqwa mat-tieni team ta' Manchester United meta skorja żewġ gowls fi tliet logħbiet. Minkejja kollox, ir-Red Devils mhux beħsiebhom ibiegħu lil dan il-player malajr minħabba li qed jitqies importanti għall-futur tal-club.